Brandpunt: Ter wille van Oorlewing - Die Leeu (Panthera leo)
Brandpunt: Ter wille van Oorlewing – Die Leeu (Panthera leo)
BRANDPUNT - "There is less than 24 hours to save the African lion!" - Die opsrkif van die Nuusflits op die Born Free Foundation se webblad.
Totaal geskok was ek toe ek vanaand die Born Free Foundation se webblad oopmaak en die hoofopskrif lees "There is less than 24 hours to save the African lion!"
Netso, soos ou Bertie van Egoli sou sê. My mond het sommer droog geword toe ek verder lees en besef dat dit nie 24 uur is nie, maar slegs 4 ½ uur voor die petisie sluit om die Koning van Afirka op die Amerikaanse lys van bedreigde spesies te kry.
Navorsing vir my artikel vir eers na agter gestoot, het ek gehaas om dié pleit te deel met my vriende regoor die wêreld en was tog te dankbaar vir die internet en al die sosiale netwerke tot ons beskikking. Sal dit nie tragies wees as ons die Leeu as 'n wilde dier verloor nie? Dink net vir 'n oomblik daaroor. Soos die Kaapse Bergkwagga wat onder ons oë verdwyn het is daar vele ander diere wat ons dink nog wild rondbeweeg, net om later geskok te leer dat dié spesie ook jare gelede uitgesterf het. So was dit amper ook die geval met die Namibiese Swartrenoster wat steeds sukkel om te oorleef, maar moenie dink dit hou die stropers terug nie. Nee wat, gou gou word hy neergetrek vir 'cash in hand'.
Terug by die leeu. Was dit nie net die ander week wat ek genoem het van die Zambiese regering wat 'n verbod op Leeujag geplaas het nie, en vanaand word ek geslaan met sò 'n titel en openlike pleit na belangstellendes om kommentaar te lewer op die petisie wat dalk die oorlewing van die Afrika-leeu sal verseker?
Maar waarom, hoor ek jou vra? Wel daar was nog nooit 'n tyd soos nou waar die leeu so baie bedrygings in die gesig gestaar het nie, van 'n ewig-krimpende habitat, die afname in getalle van sy natuurlike prooi, siekte en vergeldigsmoorde deur boere en herders, maar dalk die grootste bedryging tot sy voortbestaan is die toename in die Amerikaanse trofeejagtershandel. Ja, Amerika is by verre die grootste invoerder van leeus en leeuprodukte vanuit Afrika, nie net as jagtrofeë nie, maar vir die kommersiële verkoop van leeukloue, huide, koppe en ander dele. Tussen 1998 en 2008 is 4139 (vierduisend eenhonderd nege en dertig ) leeu dele ingevoer na Amerika vir die jagtrofee-mark, dit verteenwoordig 3600 wilde leeus en 64% van die Internasionale handelstotaal, verder is die ekwivalent van 362 leeus vir die kommersiële mark geskiet wat 35% van die Internasionale totaal verteenwoordig.
Deur die Afrika-leeu op die Amerikaans lys van bedrygte spesies te kry sal dit die verbod op die invoer van die spesie vanuit Afrika beteken en sodoende sy grootste bedryging verminder. Kom ons hoop dat mense betyds was om die petisie te teken en so bygedra het tot die oorlewing van Afrika se mees ikoniese dier — Die Leeu (Panthera leo).